 Farriintiina waxa ka mid ah in la helo sinnaan iyo caddaalad Somaliland oo dhan, waxa ka mida in aqoonta hore loo mariyo, dhallinyarada shaqo laaanta laga saaro, ayuu yidhi, waxaannu isagoo hadalkiisa sii wata intaa raaciyey, Reer Boorama waxa u gaara Waddada isku xidha Lawyo-cado iyo Boorama, intii aan noolaa nooshayda waan marayey waddadaas, Lawyo-cado, Caasha-cada, Feedha-wayn, Xariirad meel aniga iyo hooyaday gaadhi aannu nagula jabin oo aanan maalmo fadhiyin ma jirto, dhibta ay leedahay baabuurta waxa ku dhacana waan aqaana, soddon sanno ayaan marayey ilaa iyo carruurnimadeydii maskaxdayda way ku sawiran tahay, waxaan idiin ballanqaadayaa inaan waddadaas idiin sameeyo. 